CELEX: 62013TN0150
Language: bg
Date: 2013-03-11 00:00:00
Title: Дело T-150/13: Иск, предявен на 11 март 2013 г. — Ziegler Relocation/Комисия

25.5.2013   
            
            
               BG
            
            
               Официален вестник на Европейския съюз
            
            
               C 147/22
            
         Иск, предявен на 11 март 2013 г. — Ziegler Relocation/Комисия
   (Дело T-150/13)
   2013/C 147/40
   Език на производството: френски
   
      Страни
   
   
      Ищец: Ziegler Relocation SA (Брюксел, Белгия) (представители: J.-F. Bellis, M. Favart и A. Bailleux, avocats)
   
      Ответник: Европейска комисия
   
      Искания на ищеца
   
   Ищецът иска от Общия съд:
   
               —
            
            
               да съедини настоящия иск с дело T-539/12,
            
         
               —
            
            
               да обяви настоящия иск за допустим и основателен,
            
         
               —
            
            
               да установи ангажирането на извъндоговорната отговорност на Европейският съюз по отношение на ищеца,
            
         
               —
            
            
               да осъди Европейския съюз да заплаща на ищеца сумата от 112 872,50 EUR на година, считано от 11 март 2008 г., както и лихви за забава до пълното ѝ изплащане,
            
         
               —
            
            
               да осъди Европейския съюз да заплати съдебните разноски, направени в рамките на настоящото производство.
            
         
      Правни основания и основни доводи
   
   Вредите, за които ищецът иска обезщетение от Европейския съюз, представляват пропуснати ползи, които той счита, че претърпял след приемането на Решение на Комисията от 11 март 2008 г. по преписка COMP/38.543 — Международни услуги по преместване, поради това че практиката на длъжностни лица на Европейския съюз да искат фиктивни оферти при премествания, разходите за които се възстановявали по силата на Правилника за длъжностните лица на Европейския съюз, не била преустановена. Отказът на ищеца да удовлетворява такива искания довел до отстраняването му от съответните пазари, макар че вече предоставял само много ограничен брой услуги за преместване на длъжностни лица на европейските институции. Неизпълнението на задължението на Европейския съюз за полагане на дължима грижа било в основата на претърпените от ищеца вреди.